Torna l'escola d'estiu de natació a la Piscina Municipal
08 de juny de 2022

L'escola d'estiu de natació torna a la Piscina Municipal durant els mesos de juliol i agost. Per a aquelles persones interessades a practicar aquest esport durant la temporada estival, l'Ajuntament ha organitzat una sèrie de cursos de dues hores setmanals per a totes les edats, que es realitzaran els dimarts i dijous i els dimecres i divendres de 9 a 10 hores i d'11 a 12 hores.

Les persones que així ho desitgen poden inscriure's al Poliesportiu fins al dijous 23 de juny en el grup que els corresponga segons la seua edat: preescolar (de 3 a 5 anys), primària (de 6 a 15 anys) i adults (a partir de 16 anys). Per a més informació poden contactar amb el telèfon d'atenció al públic 96 274 00 55 i el correu electrònic recepcionpoli@leliana.es.

Així mateix, la Piscina Municipal s'obrirà a la ciutadania dissabte que ve 18 de juny en horari de dimarts a dijous d'11 a 20 hores i els caps de setmana i festius d'11 a 21 hores, de manera ininterrompuda, fins al pròxim 17 de setembre. Com era habitual abans de la pandèmia, els abonaments de la temporada estaran disponibles en les instal·lacions.

L'edil d'Esports, Concha Montaner, ha animat elianers i elianeres al fet que practiquen aquest esport i ha destacat els efectes beneficiosos que aquest proporciona físicament i mentalment, a més de ser un bon aliat per a combatre les altes temperatures de l'estiu.